Een Week Ná Die Beraad: Wat Van Noord-Korea Se 70 000 Christen-gevangenes? - Joy! Digital
Een Week Ná Die Beraad: Wat Van Noord-Korea Se 70 000 Christen-gevangenes?
-deur Michael Ireland / ASSIST NIEUWS SERVICE
Onder die onderwerpe wat Donald President Trump en die Noord-Koreaanse leier Kim Jong-Un bespreek het op Dinsdag (12 Junie) was die ontwapening van Noord-Korea se kernwapens. Pres. Trump het egter gesê dat die onderwerp van Christene in Noord-Korea wel bespreek is en het aangedui dat hy hoopvol is dat verandering op hande is, volgens Geopende Deure VK & Ierland.
John Choi*, ’n Christen en menseregte-advokaat wat uit Noord-Korea ontsnap het en nou in die Verenigde Koninkryk woon, het gesê: “Ek hoop dat as daar ekonomiese vooruitgang is, dit die weg sal baan vir meer vryheid vir die mense van Noord-Korea – vryheid van denke, geleenthede en godsdiens. Ek dink dit sal waarskynlik 25 tot 30 jaar lank duur, maar ek hoop dat dit baie vinniger sal wees.”
Volgens pres. Trump is Noord-Korea se menseregteskendings tydens die beraad op Sentosa-eiland in Singapoer bespreek.
John Choi het gesê: “Dit is die begin van die proses. Die eerste stap is geneem. Trump was nie duidelik oor die menseregtekwessies nie, maar hy het gepraat oor die kernontwapening. Hopelik sal dit meer geld beskikbaar stel om die burgers van Noord-Korea te kan voed en hulle ’n beter lewe te bied.
Choi het bygevoeg: “Pres. Trump het gesê dat die menseregte-aangeleenthede ’n proses is. Ek is bly dat dit nou op die agenda is. Maar Kim Jong-Un moet ook verbind wees tot verandering. Hy het nog nie na die strafkampe of godsdiensvryheid verwys nie. Ek sal voortgaan om voorspraak te maak vir menseregte in Noord-Korea.”
Zoe Smith, arbitrasiehoof by Geopende Deure VK en Ierland, het gesê: “Geopende Deure skat dat ongeveer 70 000 Christene in die tronk en arbeidskampe aangehou word, waar hulle weens hulle geloof verskriklike marteling en onmenslike en vernederende behandeling verduur.
“As ware verandering in die land geskied – en ons hoop dit sal – moet enige verdere onderhandelinge die haglike menseregtesituasie ook betrek.”
Geopende Deure ondersteun die kerk in Noord-Korea deur vervolgde gelowiges van noodvoorrade, medisyne en klere te voorsien, en Bybels en ander Christelike materiale te versprei, asook om skuiling, hulp, opleidings- en opleidingsmateriaal aan Noord-Koreaanse gelowiges in China te verskaf. Opleiding word ook verskaf deur radio-uitsending na Noord-Korea.
*Naam verander weens veiligheidsredes
Byskrif: Donald Trump met Kim Jong-Un (KCNA / Reuters)